
Grozījumi Ministru kabineta 2012. gada 11. decembra noteikumos Nr. 858 "Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība"
Izdoti saskaņā ar Transportlīdzekļa ekspluatācijas nodokļa
un uzņēmumu vieglo transportlīdzekļu nodokļa likuma
5.panta devīto daļu, 6.panta otro daļu, 7.panta sesto daļu un 
9.1 panta piekto daļu un 13.panta devīto daļu
· Izdarīt Ministru kabineta 2012. gada 11. decembra noteikumos Nr. 858 "Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība" (Latvijas Vēstnesis, 2012, 201. nr.; 2017, 24. nr.; 2020, 41. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Transportlīdzekļa ekspluatācijas nodokļaun uzņēmumu vieglo transportlīdzekļu nodokļa likuma5.panta devīto daļu, 6.panta otro daļu, 7.panta sesto daļu un 9.1 panta piekto daļu un 13.panta devīto daļu".
· 2. Izteikt 9. punktu šādā redakcijā:
· "9. Ekspluatācijas nodokli vienas divpadsmitās daļas apmērā no transportlīdzekļa ekspluatācijas nodokļa maksā par to mēnesi, kurā transportlīdzeklim, kurš noņemts no uzskaites, veic valsts tehnisko apskati."
· 3. Izteikt 20. punktu šādā redakcijā:
· "20. Piemērojot likuma 6.panta pirmās daļas 1. un 2.punktā paredzētos atbrīvojumus, informāciju par personām, kurām ir noteikta invaliditāte, CSDD saņem no Veselības un darbspēju ekspertīzes ārstu valsts komisijas Invaliditātes informācijas sistēmas (turpmāk – Invaliditātes informācijas sistēma)."
· 4. Izteikt 22. punktu šādā redakcijā:
· "22. Ja personas ar invaliditāti īpašumā, turējumā vai valdījumā reģistrēti vairāki M1 vai N1 kategorijas automobiļi, motocikli, tricikli vai kvadricikli, tā izvēlas, kuram transportlīdzeklim piemērojams atbrīvojums no ekspluatācijas nodokļa maksāšanas. Ja kādam transportlīdzeklim kārtējā gadā valsts tehniskā apskate vai tā reģistrācija turējumā (īpašumā, valdījumā) veikta bez ekspluatācijas nodokļa samaksas, uzskatāms, ka atbrīvojums kārtējā gadā piemērots šim transportlīdzeklim."
· 5. Izteikt 23. punktu šādā redakcijā:
· "23. Atbrīvojumu no ekspluatācijas nodokļa maksāšanas personai ar invaliditāti piemēro, neņemot vērā no uzskaites noņemto transportlīdzekļu skaitu."
· 6. Izteikt 24. punktu šādā redakcijā:
· "24. Veicot iepriekš reģistrēta transportlīdzekļa reģistrāciju personas ar invaliditāti īpašumā, turējumā vai valdījumā, par iepriekšējo periodu ekspluatācijas nodoklim jābūt samaksātam līdz transportlīdzekļa reģistrācijas brīdim (ieskaitot reģistrācijas mēnesi)."
· 7. Izteikt 25. punktu šādā redakcijā:
· "25. Atbrīvojumu no ekspluatācijas nodokļa maksāšanas par iepriekšējo periodu personas ar invaliditāti īpašumā, turējumā vai valdījumā reģistrētam transportlīdzeklim piemēro, ja uz pakalpojuma saņemšanas brīdi personai ir derīga invalīda apliecība, par ko CSDD ir elektroniski pieejama informācija."
· 8. Izteikt 39. punktu šādā redakcijā:
· "39. Likuma 6.panta pirmās daļas 16.punktā paredzēto atbrīvojumu no ekspluatācijas nodokļa maksāšanas piemēro attiecībā uz vienu šādas personas vai tās laulātā īpašumā, turējumā vai valdījumā reģistrētu transportlīdzekli par katru šādu bērnu. Informāciju par personu, kurai pienākas minētais atbrīvojums, CSDD iegūst no Iedzīvotāju reģistra, bet informāciju par invaliditāti – no Invaliditātes informācijas sistēmas."
· 9. Izteikt 46. punktu šādā redakcijā:
· "46. Likuma 7. panta piektajā daļā paredzēto ekspluatācijas nodokļa atvieglojumu piemēro personai, kurai pašai vai kopā ar laulāto, vai kuras laulātajam apgādībā vai aizbildnībā ir trīs vai vairāk bērnu. Par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību vai 11 mēnešus pilda valsts aizsardzības dienestu. Ekspluatācijas nodokļa atvieglojumu piemēro, pamatojoties uz CSDD pieejamo informāciju no Iedzīvotāju reģistra vai informāciju, ko CSDD ir saņēmusi no Izglītības un zinātnes ministrijas par pilngadīgām personām, kuras nav sasniegušas 24 gadu vecumu un iegūst vispārējo, profesionālo vai augstāko izglītību, vai ārvalsts iestādes izsniegtu izziņu par pilngadīgām personām, kuras nav sasniegušas 24 gadu vecumu un iegūst vispārējo, profesionālo vai augstāko izglītību ārvalstī, vai arī personai uzrādot derīgu Sabiedrības integrācijas fonda izsniegtu Latvijas Goda ģimenes apliecību "3+ Ģimenes karte"."
· 10. Svītrot 49.1 punktu.

